   لارڊرز (ويب ڊيسڪ) بنگلاديشي ڪرڪيٽ ٽيم جي هيڊ ڪوچ اسٽيو رهوڊز چيو آهي اهو نٿو ٻڌائي سگهان ته ٽاس کٽي ڇا ڪنداسين، رڳو ميچ کٽڻ هدف آهي. پاڪستان ۽ بنگلاديش جي ٽيمن وچ ۾ ورلڊ ڪپ جي آخري رائونڊ ميچ سڀاڻي کيڏي ويندي. لارڊز ۾ ٽريننگ کانپوءِ پريس ڪانفرنس ڪندي بنگلاديشي ڪوچ واضح ڪيو ته پاڪستان کي هارائي سٺين يادن سان موٽڻ چاهيون ٿا ۽ اسان تي ڪو دٻاءُ ناهي، جڏهن ته پاڪستاني ٽيم دٻاءَ ۾ کيڏندي. هن چيو ته لارڊز جي تاريخي گرائونڊ تي پاڪستان ۽ بنگلاديش جي ميچ آسان نه هوندي، ٻنهي ٽيمن جي خواهش آهي ته آخري ميچ کٽن، پاڪستان جا اڃا سيمي فائنل تائين پهچڻ جا چانس آهن، اسان جي ذهن ۾ اها ڳالهه آهي ته ان کي سامهون رکندي پلاننگ ڪيون. سندس چوڻ هو ته اسان جو فوڪس ميچ تي آهي، بس ميچ کٽيون، ورلڊ ڪپ ۾ پاڪستان خلاف ڪاميابي بنگلاديش لاءِ اهم هوندي.